nibzard/narodne-novine-full-text-markdown huggingface dataset:
## Odluka o proširenju primjene Kolektivnog ugovora za zaštitarsku djelatnost

### NN 145/2008 (15.12.2008.), Odluka o proširenju primjene Kolektivnog ugovora za zaštitarsku djelatnost

MINISTARSTVO GOSPODARSTVA, RADA I PODUZETNIŠTVA

3988

Na temelju članka 211. stavka 1. Zakona o radu – Pročišćeni tekst (»Narodne novine«, br. 137/04), ministar gospodarstva, rada i poduzetništva donosi

ODLUKU

O PROŠIRENJU PRIMJENE KOLEKTIVNOG UGOVORA ZA ZAŠTITARSKU DJELATNOST

I.

Primjena Kolektivnog ugovora za zaštitarsku djelatnost koji je zaključen 30. rujna 2008. godine proširuje se na sve poslodavce i radnike u zaštitarskoj djelatnosti u Republici Hrvatskoj.

II.

Ova Odluka stupa na snagu osmoga dana od dana objave u »Narodnim novinama«.

Klasa: 110-01/08-01/249

Urbroj: 526-08-01-02/1-08-3

Zagreb, 26. studenoga 2008.

Potpredsjednik Vlade
Republike Hrvatske i ministar
gospodarstva, rada i poduzetništva
Damir Polančec, dipl. ing., v. r.

Odluka, NN 145/2008-3988
## Pravilnik o izmjenama Pravilnika o uvjetima pod kojima posjednici životinja imaju pravo odabrati ovlaštenu veterinarsku organizaciju

### NN 145/2008 (15.12.2008.), Pravilnik o izmjenama Pravilnika o uvjetima pod kojima posjednici životinja imaju pravo odabrati ovlaštenu veterinarsku organizaciju

MINISTARSTVO POLJOPRIVREDE, RIBARSTVA I RURALNOG RAZVOJA

3991

Na temelju članka 95. stavka 4. Zakona o veterinarstvu (»Narodne novine«, broj 41/07), ministar poljoprivrede, ribarstva i ruralnog razvoja donosi

PRAVILNIK

O IZMJENAMA PRAVILNIKA O UVJETIMA POD KOJIMA POSJEDNICI ŽIVOTINJA IMAJU PRAVO ODABRATI OVLAŠTENU VETERINARSKU ORGANIZACIJU

Članak 1.

U Pravilniku o uvjetima pod kojima posjednici životinja imaju pravo odabrati ovlaštenu veterinarsku organizaciju (»Narodne novine«, broj 181/03) članak 4. mijenja se i glasi:

»1) Pravo odabira iz članka 1. stavka 1. ovoga Pravilnika posjednik životinja ima u razdoblju od 1. do 31. prosinca tekuće godine za sljedeću kalendarsku godinu.

2) Ukoliko posjednik životinje pravo odabira ne iskoristi u razdoblju iz stavka 1. ovoga članka, odnosne poslove obavlja organizacija ovlaštena na određenoj epizootiološkoj jedinici rješenjem Uprave za veterinarstvo.

3) Ukoliko posjednik životinje nakon izvršenog odabira u skladu sa stavkom 1. ovoga članka, sljedeće kalendarske godine propusti u propisanom razdoblju odabrati organizaciju, odnosne poslove obavlja prethodno odabrana organizacija.

4) Iznimno od stavka 1. ovoga članka, ako je proveden javni natječaj za dodjelu javnih ovlasti na određenom epizootiološkom području u roku koji nije dulji od šest mjeseci nakon proteka razdoblja za odabir iz stavka 1. ovoga članka, posjednik životinje može iskoristiti pravo odabira za tekuću godinu u roku od 30 dana od završetka provedbe odnosnog natječaja.«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/08-01/39

Urbroj: 525-6-08-1

Zagreb, 8. prosinca 2008.

Ministar
mr. sc. Božidar Pankretić, v. r.

Pravilnik, NN 145/2008-3991
## Pravilnik o izmjenama i dopunama Pravilnika o posebnim uvjetima za obavljanje vodoopskrbne djelatnosti

### NN 145/2008 (15.12.2008.), Pravilnik o izmjenama i dopunama Pravilnika o posebnim uvjetima za obavljanje vodoopskrbne djelatnosti

MINISTARSTVO REGIONALNOG RAZVOJA, ŠUMARSTVA I VODNOGA GOSPODARSTVA

3996

Na temelju članka 174. stavka 1. Zakona o vodama (»Narodne novine«, broj 107/95 i 150/05), ministar regionalnog razvoja, šumarstva i vodnoga gospodarstva donosi

PRAVILNIK

O IZMJENAMA I DOPUNAMA PRAVILNIKA O POSEBNIM UVJETIMA ZA OBAVLJANJE VODOOPSKRBNE DJELATNOSTI

Članak 1.

U članku 1. stavku 1. Pravilnika o posebnim uvjetima za obavljanje vodoopskrbne djelatnosti (»Narodne novine«, broj 82/96 i 102/97), riječi »(»Narodne novine« broj 107/95)« mijenjaju se i glase: »(»Narodne novine« broj 107/95 i 150/05)«.

U stavku 2. riječi »(»Narodne novine«, broj 6/95)« mijenjaju se i glase: »(»Narodne novine« broj 58/07 i 72/07)«, a riječi »41.00 skupljanje, pročišćavanje i distribucija vode« mijenjaju se i glase: »36.00 skupljanje, pročišćavanje i opskrba vodom«.

Članak 2.

U članku 7. iza stavka 2. dodaje se stavak 3. koji glasi:

»Službene osobe koje vode postupak izdavanja rješenja iz članka 2. stavka 2. ovog Pravilnika, dužne su po službenoj dužnosti pribaviti tražene dokaze o činjenicama o kojima tijela državne uprave, jedinice lokalne i područne (regionalne) samouprave ili pravne osobe s javnim ovlastima vode službene očevidnike, ako su ti dokazi javno dostupni te ako je potvrda (akt) koja se u tom slučaju izdaje vjerodostojna isprava«.

Članak 3.

Članak 10. stavak 1. mijenja se i glasi:

»Troškove postupka (troškove očevida i naknade za rad članova povjerenstva) u vezi s izdavanjem rješenja snosi ministarstvo nadležno za vodno gospodarstvo.«

Stavak 2. briše se.

Stavak 3. mijenja se i glasi:

»Ministar nadležan za vodno gospodarstvo utvrđuje visinu troškova iz stavka 1. ovog članka.«

Članak 4.

U svim odredbama Pravilnika o posebnim uvjetima za obavljanje vodoopskrbne djelatnosti (»Narodne novine«, broj 82/96 i 102/97) riječ »suglasnost« u određenom padežu zamjenjuje se riječju: »rješenje« u odgovarajućem padežu.

Članak 5.

U svim odredbama Pravilnika o posebnim uvjetima za obavljanje vodoopskrbne djelatnosti (»Narodne novine«, broj 82/96 i 102/97) riječi »Državna uprava za vode« u određenom padežu zamjenjuju se riječima: »ministarstvo nadležno za vodno gospodarstvo« u odgovarajućem padežu.

Članak 6.

U svim odredbama Pravilnika o posebnim uvjetima za obavljanje vodoopskrbne djelatnosti (»Narodne novine«, broj 82/96 i 102/97) riječ »ravnatelj« u određenom padežu zamjenjuje se riječju: »ministar« u odgovarajućem padežu.

Članak 7.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/08-01/0026

Urbroj: 538-10/3-1-58-08/0014

Zagreb, 5. prosinca 2008.

Ministar
Petar Čobanković, dipl. ing., v. r.

Pravilnik, NN 145/2008-3996
## Zaključak kojim se u točki IV. izreke rješenja Hrvatske agencije za nadzor financijskih usluga klasa: UP/I-451-04/08-10/23, urbroj: 326-111/08-11, od 21. studenoga 2008. godine, ispravlja pogreška tako da umjesto "društvu Negotiator d.o.o., Zagreb, i društvu Aglaia B. V. Landsmeer, Koningslaan 17, Amsterdam" treba stajati "društvu Industrogradnja d.d., Zagreb"

### NN 145/2008 (15.12.2008.), Zaključak kojim se u točki IV. izreke rješenja Hrvatske agencije za nadzor financijskih usluga klasa: UP/I-451-04/08-10/23, urbroj: 326-111/08-11, od 21. studenoga 2008. godine, ispravlja pogreška tako da umjesto "društvu Negotiator d.o.o., Zagreb, i društvu Aglaia B. V. Landsmeer, Koningslaan 17, Amsterdam" treba stajati "društvu Industrogradnja d.d., Zagreb"

HRVATSKA AGENCIJA ZA NADZOR FINANCIJSKIH USLUGA

3999

Sukladno odredbama članka 15. stavak 1. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 219. stavak 1. i 2. Zakona o općem upravnom postupku (»Narodne novine« broj 53/91 i 103/96 – Odluka US RH), radi ispravljanja pogreške u rješenju po službenoj dužnosti, Uprava Hrvatske agencije za nadzor financijskih usluga, na sjednici održanoj 5. prosinca 2008. godine, donijela je

ZAKLJUČAK

1. U točki IV. izreke rješenja Hrvatske agencije za nadzor financijskih usluga klasa: UP/I-451-04/08-10/23, urbroj: 326-111/08-11, od 21. studenog 2008. godine, ispravlja se pogreška tako da umjesto »društvu Negotiator d.o.o., Zagreb, Zelinska 3, i društvu Aglaia B.V. Landsmeer, Koningslaan 17, Amsterdam« treba stajati »društvu Industrogradnja d.d., Zagreb, Savska cesta 66«.

2. Ispravak iz točke 1. upisat će se u izvornik rješenja u obliku bilješke.

3. Ovaj zaključak objavit će se u »Narodnim novinama«.

Obrazloženje

U točki IV. izreke rješenja Hrvatske agencije za nadzor financijskih usluga (dalje: Agencija) klasa: UP/I-451-04/08-10/23, urbroj: 326-111/08-11 od 21. studenog 2008. godine, pogrešno je navedeno se »društvu Negotiator d.o.o., Zagreb, Zelinska 3 i društvu Aglaia B.V. Landsmeer, Koningslaan 17, Amsterdam« nalaže da isto dostave dioničarima društva Industrogradnja d.d. Zagreb, Savska cesta 66, ili omoguće dostavu rješenja putem Središnje depozitarne agencije d.d., Zagreb, Heinzelova 62/a, u roku od 15 dana od zaprimanja rješenja, a trebalo je stajati »društvu Industrogradnja d.d., Zagreb, Savska cesta 66«.

Stoga je temeljem odredbe članka 219. stavak 1. i 2. Zakona o općem upravnom postupku odlučeno kao u točki 1. i 2. izreke.

Temeljem odredbe članka 8. stavak 3. Zakona o Hrvatskoj agenciji za nadzor financijskih usluga, ovaj zaključak objavljuje se u »Narodnim novinama«.

UPUTA O PRAVNOM LIJEKU

Protiv ovog zaključka žalba nije dopuštena, ali se može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog zaključka.

Klasa: UP/I-451-04/08-10/23

Urbroj: 326-111/08-12

Zagreb, 5. prosinca 2008.

Član Uprave
Ivica Letinić, v. r.

Ostalo, NN 145/2008-3999
## Rješenje kojim se društvu Croatia agent Rab d.o.o. za zastupanje u osiguranju, Rab, daje dozvola za obavljanje djelatnosti zastupanja u osiguranju na stanici za tehnički pregled vozila: CVH STP "Rab" u Banjolu

### NN 145/2008 (15.12.2008.), Rješenje kojim se društvu Croatia agent Rab d.o.o. za zastupanje u osiguranju, Rab, daje dozvola za obavljanje djelatnosti zastupanja u osiguranju na stanici za tehnički pregled vozila: CVH STP "Rab" u Banjolu

HRVATSKA AGENCIJA ZA NADZOR FINANCIJSKIH USLUGA

4003

Na temelju odredbi članka 15. stavak 1. točka 4. alineje 3, i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), članka 251. stavak 1. i stavak 8, i članka 252. (»Narodne novine« broj 151/05), Uprava Hrvatske agencije za nadzor financijskih usluga, odlučujući o zahtjevu društva Croatia agent Rab d.o.o. za zastupanje u osiguranju, Rab, Trg Municipij Arba 6, za izdavanje dozvole za obavljanje djelatnosti zastupanja u osiguranju na stanici za tehnički pregled vozila CVH STP »Rab« Banjol, Banjol 178b, na sjednici održanoj 5. prosinca 2008. donijela je

RJEŠENJE

I. Društvu Croatia agent Rab d.o.o. za zastupanje u osiguranju, Rab, trg Municipij Arba 6, MBS: 040035088, daje se dozvola za obavljanje djelatnosti zastupanja u osiguranju na stanici za tehnički pregled vozila:

– CVH STP »Rab« u Banjolu, Banjol 178b.

II. Dozvola za obavljanje djelatnosti zastupanja u osiguranju iz točke I. ovog rješenja odnosi se isključivo za vrste osiguranja:

– osiguranje od nezgode,

– osiguranje od odgovornosti za upotrebu motornih vozila.

III. Društvo Croatia agent Rab d.o.o. za zastupanje u osiguranje, Rab, Trg Municipij Arba 6, dužno je najkasnije osam dana prije početka poslovanja na stanici za tehnički pregled vozila iz točke I. ovog rješenja, Hrvatskoj agenciji za nadzor financijskih usluga dostaviti obavijest o početku poslovanja.

IV. Izreka ovog rješenja objavit će se u »Narodnim novinama«.

Klasa: UP/I-453-02/08-38/13

Urbroj: 326-112-08-3

Zagreb, 5. prosinca 2008.

Član Uprave
Ivica Letinić, v. r.

Rješenje, NN 145/2008-4003
## Rješenje kojim se Vladimiru Bažantu iz Karlovca, osnivaču obrta Polica - obrt za zastupanje u osiguranju, Karlovac, daje dozvola za obavljanje djelatnosti zastupanja u osiguranju na stanici za tehnički pregled vozila: H -005, CVH STP "Tehnička škola" u Kar"lovcu

### NN 145/2008 (15.12.2008.), Rješenje kojim se Vladimiru Bažantu iz Karlovca, osnivaču obrta Polica - obrt za zastupanje u osiguranju, Karlovac, daje dozvola za obavljanje djelatnosti zastupanja u osiguranju na stanici za tehnički pregled vozila: H -005, CVH STP "Tehnička škola" u Kar"lovcu

HRVATSKA AGENCIJA ZA NADZOR FINANCIJSKIH USLUGA

4004

Na temelju odredbi članka 15. stavak 1. točka 4. alineje 3, i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), članka 251. stavak 1. i stavak 8, članka 252, i članka 260. stavak 1, a u svezi članka 236. stavak 4. Zakona o osiguranju (»Narodne novine« broj 151/05), Uprava Hrvatske agencije za nadzor financijskih usluga, odlučujući o zahtjevu Vladimira Bažanta iz Karlovca, Stjepana Seljana 41, osnivača obrta Polica – obrt za zastupanje u osiguranju, Karlovac, Smičiklasova 19, za izdavanje dozvole za obavljanje djelatnosti zastupanja u osiguranju na stanici za tehnički pregled vozila H-005, CVH STP »Tehnička škola«, u Karlovcu, Smičiklasova 19, na sjednici održanoj 5. prosinca 2008. donijela je

RJEŠENJE

I. Vladimiru Bažantu iz Karlovca, Stjepana Seljana 41, osnivaču obrta Polica – obrt za zastupanje u osiguranju, Karlovac, Smičiklasova 19, daje se dozvola za obavljanje djelatnosti zastupanja u osiguranju na stanici za tehnički pregled vozila:

– H -005, CVH STP »Tehnička škola« u Karlovcu, Smičiklasova 19.

II. Dozvola za obavljanje djelatnosti zastupanja u osiguranju iz točke I. ovog rješenja odnosi se isključivo za vrste osiguranja:

– osiguranje od nezgode,

– osiguranje od odgovornosti za upotrebu motornih vozila.

III. Vladimir Bažant iz Karlovca, Stjepana Seljana 41, osnivač obrta Polica – obrt za zastupanje u osiguranju, Karlovac, Smičiklasova 19, dužan je u roku od tri dana od dana upisa u obrtni registar, dostaviti Hrvatskoj agenciji za nadzor financijskih usluga izvadak iz obrtnog registra.

IV. Izreka ovog rješenja objavit će se u »Narodnim novinama«.

Klasa: UP/I-453-02/08-38/11

Urbroj: 326-112-08-5

Zagreb, 5. prosinca 2008.

Član Uprave
Ivica Letinić, v. r.

Rješenje, NN 145/2008-4004
## Rješenje kojim je društvu Capa d.o.o. za zastupanje u osiguranju, Zagreb, prestala važiti dozvola za obavljanje poslova zastupanja u osiguranju

### NN 145/2008 (15.12.2008.), Rješenje kojim je društvu Capa d.o.o. za zastupanje u osiguranju, Zagreb, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

4005

Na temelju članka 15. stavka 1. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), članka 252. stavka 6. Zakona o osiguranju (»Narodne novine« broj 151/05) i članka 141. Zakona o općem upravnom postupku (»Narodne novine« broj 53/91 i 103/96 – Odluka USRH), Uprava Hrvatske agencije za nadzor financijskih usluga, na sjednici održanoj 5. prosinca 2008, donijela je

RJEŠENJE

I. Društvu Capa d.o.o. za zastupanje u osiguranju, Zagreb, Petrova 60, MBS: 080610598, prestala je važiti dozvola za obavljanje poslova zastupanja u osiguranju izdana rješenjem klasa: UP/I-453-02/07-37/43, urbroj: 326-112-07-2, dana 17. svibnja 2007.

II. Izreka ovog rješenja objavit će se u »Narodnim novinama«.

Klasa: UP/I-453-02/08-37/50

Urbroj: 326-112-08-1

Zagreb, 5. prosinca 2008.

Član Uprave
Ivica Letinić, v. r.

Rješenje, NN 145/2008-4005
## Rješenje kojim se daje suglasnost društvu za upravljanje investicijskim fondovima FIMA Global Invest d.o.o. za upravljanje investicijskim fondovima, Varaždin, na imenovanje člana Uprave društva Danijela Miletića uz Varaždina

### NN 145/2008 (15.12.2008.), Rješenje kojim se daje suglasnost društvu za upravljanje investicijskim fondovima FIMA Global Invest d.o.o. za upravljanje investicijskim fondovima, Varaždin, na imenovanje člana Uprave društva Danijela Miletića uz Varaždina

HRVATSKA AGENCIJA ZA NADZOR FINANCIJSKIH USLUGA

4013

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 27. Zakona o investicijskim fondovima (»Narodne novine«, broj 150/05), i članaka 3. i 4. Pravilnika o uvjetima za obavljanje poslova članova uprave društva za upravljanje investicijskim fondovima (»Narodne novine«, broj 29/06 i 130/08), Hrvatska agencija za nadzor financijskih usluga, odlučujući o zahtjevu društva FIMA Global Invest d.o.o. iz Varaždina, Anina 2, u predmetu izdavanja suglasnosti na imenovanje člana Uprave društva FIMA Global Invest d.o.o., Varaždin, Anina 2, temeljem odluke Uprave na sjednici održanoj 5. prosinca 2008., donijela je

RJEŠENJE

1. Daje se suglasnost društvu za upravljanje investicijskim fondovima FIMA Global Invest d.o.o. za upravljanje investicijskim fondovima, Varaždin, Anina 2, na imenovanje člana Uprave društva Danijela Miletića iz Varaždina, Zagrebačka 71.

2. Izreka ovoga rješenja objavit će se u »Narodnim novinama«.

Klasa: UP/I-451-04/08-05/47

Urbroj: 326-113-08-3

Zagrebu, 5. prosinca 2008.

Član Uprave
Ivica Letinić, v. r.

Rješenje, NN 145/2008-4013
## Odluka o izmjenama i dopunama Odluke o gradskim porezima Grada Dugog Sela

### NN 145/2008 (15.12.2008.), Odluka o izmjenama i dopunama Odluke o gradskim porezima Grada Dugog Sela

GRAD DUGO SELO

4014

Na temelju članka 30. i 30a Zakona o financiranju jedinica lokalne i područne (regionalne) samouprave (»Narodne novine«, broj 117/93., 69/97., 33/00., 73/00., 127/00., 59/01., 107/01., 117/01., 150/02., 147/03., 132/06., 26/07. i 73/08.) i članka 17. Statuta Grada Dugog Sela (»Službeni glasnik Grada Dugog Sela«, broj 5/01., 11/06. i 9/08.), Gradsko vijeće Grada Dugog Sela, na 34. sjednici, održanoj 4. prosinca 2008. godine, donijelo je

ODLUKU

IZMJENAMA I DOPUNAMA ODLUKE O GRADSKIM POREZIMA GRADA DUGOG SELA

Članak 1.

U Odluci o gradskim porezima Grada Dugog Sela (»Narodne novine« br. 116/02 i Službeni glasnik Grada Dugog Sela br. 5/01. i 9/02.) članak 39. mijenja se i glasi:

»Prirez porezu na dohodak plaća se po stopi od 9% od utvrđene osnovice.«

Članak 2.

Ova Odluka stupa na snagu danom objave u »Narodnim novinama«, ista će se objaviti i u Službenom glasniku Grada Dugog Sela, a primjenjuje se od 1. siječnja 2009. godine.

Klasa: 023-05/08-01/59

Urbroj: 238/07-03-08-1

Dugo Selo, 4. prosinca 2008.

Predsjednik
Gradskog vijeća
Anto Bauer, dipl. ing., v. r.

Odluka, NN 145/2008-4014
## Odluka o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području Općine Antunovac

### NN 146/2008 (17.12.2008.), Odluka o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području Općine Antunovac

VLADA REPUBLIKE HRVATSKE

4030

Na temelju članka 45. stavka 1. Zakona o poljoprivrednom zemljištu (»Narodne novine«, br. 66/2001, 87/2002, 48/2005 i 90/2005), Vlada Republike Hrvatske je na sjednici održanoj 12. prosinca 2008. godine donijela

ODLUKU

O RASPISIVANJU JAVNOG NATJEČAJA ZA DODJELU KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE ANTUNOVAC

I.

Javni natječaj za dodjelu koncesije za korištenje poljoprivrednog zemljišta u vlasništvu Republike Hrvatske raspisuje se za poljoprivredno zemljište koje se nalazi u Osječko-baranjskoj županiji, na području Općine Antunovac, a prema posjedovnom listu Područnog ureda za katastar Osijek, Državne geodetske uprave, označeno je kao:

k.o. Orlovnjak

|  |  |  |  |
| --- | --- | --- | --- |
| k.č.br. | kultura | površina (m2) | naknada u kunama |
| 400/1 | oranica | 625.103 | 29.504,86 |

Sveukupna površina: 625.103 m2.

Sveukupna početna visina godišnje koncesijske naknade iznosi: 29.504,86 kuna.

II.

Koncesija za korištenje poljoprivrednog zemljišta iz točke I. ove Odluke, kao proizvodno-tehnološke cjeline, može se dati pravnoj i fizičkoj osobi za dugogodišnje nasade na vrijeme od 40 godina, koja priloži dokaze o ispunjavanju uvjeta propisanih člankom 44. Zakona o poljoprivrednom zemljištu i člankom 4. Zakona o koncesijama (»Narodne novine«, broj 89/92).

III.

Postupak natječaja prema ovoj Odluci provest će Povjerenstvo za dodjelu koncesija za korištenje poljoprivrednog zemljišta u vlasništvu Republike Hrvatske, uz objavu zakonom propisanih natječajnih uvjeta.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 320-02/08-03/24

Urbroj: 5030116-08-1

Zagreb, 12. prosinca 2008.

Potpredsjednica Vlade
i ministrica obitelji, branitelja i međugeneracijske solidarnosti
Jadranka Kosor, dipl. iur., v. r.

Odluka, NN 146/2008-4030
## Rješenje kojim se Milanu Potnaru odobrava stjecanje kvalificiranog udjela, kojim stječe 25% udjela u temeljnom kapitalu brokerskog društva Fintrade d.o.o. Split

### NN 147/2008 (18.12.2008.), Rješenje kojim se Milanu Potnaru odobrava stjecanje kvalificiranog udjela, kojim stječe 25% udjela u temeljnom kapitalu brokerskog društva Fintrade d.o.o. Split

HRVATSKA AGENCIJA ZA NADZOR FINANCIJSKIH USLUGA

4051

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članaka 19.a i 19.b Zakona o tržištu vrijednosnih papira (»Narodne novine« br. 84/02 i 138/06), Uprava Hrvatske agencije za nadzor financijskih usluga, odlučujući o zahtjevu Milana Potnara iz Splita, R.Boškovića 21, za izdavanje odobrenja za stjecanje kvalificiranog udjela u brokerskom društvu Fintrade d.o.o. Split, Hrvojeva 12, na sjednici održanoj dana 11. prosinca 2008. godine donijela je

RJEŠENJE

1. Milanu Potnaru iz Splita, R. Boškovića 21, odobrava se stjecanje kvalificiranog udjela, kojim stječe 25% udjela u temeljnom kapitalu brokerskog društva Fintrade d.o.o. Split, Hrvojeva 12.

2. Izrjeka ovog rješenja objavit će se u »Narodnim novinama«.

Klasa: UP/I-451-04/08-02/32

Urbroj: 326-111/08-3

Zagreb, 11. prosinca 2008.

Član Uprave
Ivica Letinić, v. r.

Rješenje, NN 147/2008-4051
## Rješenje kojim se Ivi Bošnjak iz Zagreba, izdaje dozvola za obavljanje poslova brokera, na neodređeno vrijeme

### NN 147/2008 (18.12.2008.), Rješenje kojim se Ivi Bošnjak iz Zagreba, izdaje dozvola za obavljanje poslova brokera, na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

4054

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te odredbi članka 56. Zakona o tržištu vrijednosnih papira (»Narodne novine« br. 84/02 i 138/06), Uprava Hrvatske agencije za nadzor financijskih usluga, na zahtjev Ive Bošnjak iz Zagreba, Horvaćanska cesta 10, u predmetu izdavanja dozvole za obavljanje poslova brokera, na sjednici održanoj 11. prosinca 2008. godine donijela je

RJEŠENJE

1. Ivi Bošnjak iz Zagreba, Horvaćanska cesta 10, izdaje se dozvola za obavljanje poslova brokera, na neodređeno vrijeme.

2. Ovo rješenje upisuje se u Registar ovlaštenih brokera, koji vodi Hrvatska agencija za nadzor financijskih usluga, pod rednim brojem 401.

3. Izrjeka ovog rješenja objavit će se u »Narodnim novinama«.

Klasa: UP/I-451-04/08-07/62

Urbroj: 326-111/08-6

Zagreb, 11. prosinca 2008.

Član Uprave
Ivica Letinić, v. r.

Rješenje, NN 147/2008-4054
## Rješenje kojim se Ivi Bošnjak rođenoj 28. kolovoza 1979. godine, daje odobrenje za obavljanje dužnosti člana uprave ovlaštenog društva Apex vrijednosnice d.o.o., Zagreb

### NN 147/2008 (18.12.2008.), Rješenje kojim se Ivi Bošnjak rođenoj 28. kolovoza 1979. godine, daje odobrenje za obavljanje dužnosti člana uprave ovlaštenog društva Apex vrijednosnice d.o.o., Zagreb

HRVATSKA AGENCIJA ZA NADZOR FINANCIJSKIH USLUGA

4055

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 40b. stavak 5. Zakona o tržištu vrijednosnih papira (»Narodne novine« br. 84/02 i 138/06), Uprava Hrvatske agencije za nadzor financijskih usluga, odlučujući o zahtjevu za izdavanje odobrenja za obavljanje dužnosti člana uprave ovlaštenog društva Apex vrijednosnice d.o.o., Zagreb, Ilica 1A, na sjednici održanoj 11. prosinca 2008. godine donijela je

RJEŠENJE

1. Ivi Bošnjak iz Zagreba, Horvaćanska cesta 10, rođenoj 28. kolovoza 1979. godine, daje se odobrenje za obavljanje dužnosti člana uprave ovlaštenog društva Apex vrijednosnice d.o.o., Zagreb, Ilica 1A,

2. Izrjeka ovog rješenja objavit će se u »Narodnim novinama«.

Klasa: UP/I-451-04/08-02/19

Urbroj: 326-111/08-4

Zagreb, 11. prosinca 2008.

Član Uprave
Ivica Letinić, v. r.

Rješenje, NN 147/2008-4055
## Rješenje kojim se društvu Zastupanje Vrbani d.o.o. za zastupanje u osiguranju, Zagreb, daje dozvola za obavljanje poslova zastupanja u osiguranju

### NN 147/2008 (18.12.2008.), Rješenje kojim se društvu Zastupanje Vrbani d.o.o. za zastupanje u osiguranju, Zagreb, daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

4057

Na temelju odredbi članka 15. stavak 1. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 252. stavak 2, članka 250. stavak 2, i članka 260. stavak 1. točka 1. Zakona o osiguranju (»Narodne novine« broj 151/05), Uprava Hrvatske agencije za nadzor financijskih usluga, odlučujući o zahtjevu Filipa Mikić-Hercega iz Zagreba, Hrgovići 45, osnivača društva Zastupanje Vrbani d.o.o. za zastupanje u osiguranju, »u osnivanju«, Zagreb, Hrgovići 45, za izdavanje dozvole za obavljanje poslova zastupanja u osiguranju, na sjednici održanoj 11. prosinca 2008. donijela je

RJEŠENJE

I. Društvu Zastupanje Vrbani d.o.o. za zastupanje u osiguranju, Zagreb, Hrgovići 45, daje se dozvola za obavljanje poslova zastupanja u osiguranju.

II. Društvo Zastupanje Vrbani d.o.o. za zastupanje u osiguranju, Zagreb, Hrgovići 45, dužno je poslove zastupanja u osiguranju obavljati kao isključivu djelatnost.

III. Društvo Zastupanje Vrbani d.o.o. za zastupanje u osiguranju, Zagreb, Hrgovići 45, dužno je u roku od tri dana od dana upisa u sudski registar dostaviti Hrvatskoj agenciji za nadzor financijskih usluga izvadak iz sudskog registra.

IV. Izrjeka ovog rješenja objavit će se u »Narodnim novinama«.

Klasa UP/I-453-02/08-37/48

Urbroj: 326-112-08-3

Zagreb, 11. prosinca 2008.

Član Uprave
Ivica Letinić, v. r.

Rješenje, NN 147/2008-4057
## Rješenje kojim se društvu za upravljanje investicijskim fondovima Agram Invest d.d., Zagreb, odobrava osnivanje Agram skaut otvorenog investicijskog fonda s javnom ponudom

### NN 147/2008 (18.12.2008.), Rješenje kojim se društvu za upravljanje investicijskim fondovima Agram Invest d.d., Zagreb, odobrava osnivanje Agram skaut otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

4058

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05) i članka 5., 50., 91., 105 i 113. Zakona o investicijskim fondovima (»Narodne novine« br. 150/05), Uprava Hrvatske agencije za nadzor financijskih usluga (u daljnjem tekstu: Agencija), na zahtjev društva za upravljanje investicijskim fondovima AGRAM Invest d.d., Zagreb, Ulica grada Vukovara 74, u predmetu odobrenja za osnivanje i prijave upisa u registar fondova Agram Skaut otvorenog investicijskog fonda s javnom ponudom, na sjednici održanoj 11. prosinca 2008. donijela je

RJEŠENJE

1. Društvu za upravljanje investicijskim fondovima Agram Invest d.d., Zagreb, Ulica grada Vukovara 74, odobrava se osnivanje Agram Skaut otvorenog investicijskog fonda s javnom ponudom.

2. Društvu za upravljanje investicijskim fondovima Agram Invest d.d., Zagreb, Ulica grada Vukovara 74, odobrava se Statut i Prospekt Agram Skaut otvorenog investicijskog fonda s javnom ponudom.

3. Društvo za upravljanje investicijskim fondovima Agram Invest d.d., Zagreb, Ulica grada Vukovara 74, obvezno je objaviti Statut i Prospekt Agram Skaut otvorenog investicijskog fonda s javnom ponudom u jednim dnevnim novinama u roku od sedam dana od dana dostave ovog rješenja.

4. Odobrava se izbor Raiffeisenbank Austria d.d., Zagreb, Petrinjska 59, koja će obavljati poslove depozitne banke za Agram Skaut otvoreni investicijski fond s javnom ponudom i to na temelju ugovora sklopljenog između društva za upravljanje investicijskim fondovima Agram Invest d.d., Zagreb, Ulica grada Vukovara 74 i Raiffeisenbank Austria d.d., Zagreb, Petrinjska 59.

5. Agram Skaut otvoreni investicijski fond s javnom ponudom upisuje se u registar fondova pod identifikacijskim brojem JPD135.

Klasa: UP/I-451-04/08-06/23

Urbroj: 326-113-08-2

Zagrebu, 11. prosinca 2008.

Član Uprave
Ivica Letinić, v. r.

Rješenje, NN 147/2008-4058
## Rješenje kojim se daje suglasnost društvu za upravljanje dobrovoljnim mirovinskim fondovima Erste DMD d.o.o., na imenovanje člana Nadzornog odbora društva Marka Krajine iz Zagreba

### NN 147/2008 (18.12.2008.), Rješenje kojim se daje suglasnost društvu za upravljanje dobrovoljnim mirovinskim fondovima Erste DMD d.o.o., na imenovanje člana Nadzornog odbora društva Marka Krajine iz Zagreba

HRVATSKA AGENCIJA ZA NADZOR FINANCIJSKIH USLUGA

4059

Na temelju odredbi članka 15. stavak 1. točke 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) te primjenom odredbi članka 14. i 15. Zakona o obveznim i dobrovoljnim mirovinskim fondovima (»Narodne novine«, broj 49/99, 63/00, 103/03 i 177/04), a u svezi članka 2. Pravilnika o dokumentaciji koja se prilaže zahtjevu za autorizaciju (»Narodne novine«, broj 57/01 i 128/02), Hrvatska agencija za nadzor financijskih usluga odlučujući o zahtjevu za odobravanje imenovanja članova Nadzornog odbora Erste DMD d.o.o. za upravljanje dobrovoljnim mirovinskim fondovima, Zagreb, Ivana Lučića 2a, na temelju odluke Uprave na sjednici održanoj 11. prosinca 2008. godine donosi

RJEŠENJE

1. Daje se suglasnost Društvu za upravljanje dobrovoljnim mirovinskim fondovima Erste DMD d.o.o., na imenovanje člana Nadzornog odbora društva Marka Krajine iz Zagreba, Kvaternikova 154i.

2. Ovo rješenje objavit će se u »Narodnim novinama«.

Obrazloženje

Društvo Erste DMD d.o.o. za upravljanje dobrovoljnim mirovinskim fondovima, Zagreb, Ivana Lučića 2a, dostavilo je 21. studenoga 2008. godine Hrvatskoj agenciji za nadzor financijskih usluga (dalje: Agencija) zahtjev za izdavanje suglasnosti na imenovanje g. Marka Krajine za člana Nadzornog odbora Društva.

Navedenom zahtjevu priložena je potrebna dokumentacija kako je to propisano Pravilnikom o dokumentaciji koja se prilaže zahtjevu za autorizaciju (»Narodne novine«, broj 57/01 i 128/02).

Uvidom u dostavljeni zahtjev, utvrđeno je da je Društvo poslalo sve potrebne dokaze iz kojih je razvidno da predložena zadovoljava uvjete propisane člankom 14. Zakona o obveznim i dobrovoljnim mirovinskim fondovima i člankom 255. Zakona o trgovačkim društvima, odnosno da ne postoje okolnosti opisane člankom 15. Zakona o obveznim i dobrovoljnim mirovinskim fondovima.

Slijedom navedenog Agencija nalazi da su za predloženu članicu Nadzornog odbora Društva ispunjene zakonom propisane pretpostavke za obavljanje funkcije člana Nadzornog odbora društva za upravljanje dobrovoljnim mirovinskim fondovima.

Sukladno odredbi članka 8. stavka 4. Zakona o Hrvatskoj agenciji za nadzor financijskih usluga, izreka ovog rješenja objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog Rješenja.

Klasa: UP/I-140-01/08-31/9

Urbroj: 326-113-08-2

Zagreb, 11. prosinca 2008.

Član Uprave
Ivica Letinić, v. r.

Rješenje, NN 147/2008-4059
## Pravilnik o dopunama Pravilnika o Nacionalnoj listi priznatih kultivara vinove loze

### NN 148/2008 (19.12.2008.), Pravilnik o dopunama Pravilnika o Nacionalnoj listi priznatih kultivara vinove loze

MINISTARSTVO POLJOPRIVREDE, RIBARSTVA I RURALNOG RAZVOJA

4077

Na temelju članka 2. stavka 6. Zakona o vinu (»Narodne novine« br. 96/03) ministar poljoprivrede, ribarstva i ruralnog razvoja donosi

PRAVILNIK

O DOPUNAMA PRAVILNIKA O NACIONALNOJ LISTI PRIZNATIH KULTIVARA VINOVE LOZE

Članak 1.

U Pravilniku o Nacionalnoj listi priznatih kultivara vinove loze (»Narodne novine« br. 159/04, 14/05, 42/05, 62/05, 3/06, 37/06, 76/06, 44/07, 118/07, 133/07, 86/08, 117/08, 124/08) u članku 5. točka 5. iza riječi: »lovrijenac.« briše se točka i stavlja zarez te dodaju riječi: »kraljevina.«.

Članak 2.

U članku 5. točka 10. iza riječi »svrdlovina crna.« briše se točka i stavlja zarez te dodaju riječi »cinsaut.«.

Članak 3.

U članku 5. točka 12. iza riječi »syrah.« briše se točka i stavlja zarez te dodaju riječi »babica, ljutac.«.

Članak 4.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/08-01/16

Urbroj: 525-2-08-7

Zagreb, 12. prosinca 2008.

Ministar
mr. sc. Božidar Pankretić, v. r.

Pravilnik, NN 148/2008-4077
## Pravilnik o dopuni Pravilnika o zdravstvenoj ispravnosti i sigurnosti deterdženata

### NN 148/2008 (19.12.2008.), Pravilnik o dopuni Pravilnika o zdravstvenoj ispravnosti i sigurnosti deterdženata

MINISTARSTVO ZDRAVSTVA I SOCIJALNE SKRBI

4081

Na temelju članka 7. stavka 4. Zakona o predmetima opće uporabe (»Narodne novine« broj 85/06) ministar zdravstva i socijalne skrbi uz prethodno pribavljeno mišljenje ministrice zaštite okoliša, prostornog uređenja i graditeljstva, ministra gospodarstva, rada i poduzetništva i ministra regionalnog razvoja, šumarstva i vodnog gospodarstva donosi

PRAVILNIK

O DOPUNI PRAVILNIKA O ZDRAVSTVENOJ ISPRAVNOSTI I SIGURNOSTI DETERDŽENATA

Članak 1.

U Pravilniku o zdravstvenoj ispravnosti i sigurnosti deterdženata (»Narodne novine« broj 77/07) u članku 18. iza stavka 1. dodaje se stavak 2. koji glasi:

»Danom stupanja na snagu ovoga Pravilnika prestaju važiti Naredba o obaveznom donošenju proizvođačke specifikacije za deterdžente za strojno i ručno pranje tekstilnih predmeta (»Službeni list SFRJ« broj 53/83), Naredba o pakiranju i deklariranju deterdženata u obliku praška za pranje tekstilnih predmeta (»Službeni list SFRJ« broj 53/83), Naredba o pakiranju i deklariranju tekućeg deterdženta za ručno pranje posuđa (»Službeni list SFRJ« broj 34/90) i Naredba o obaveznom donošenju proizvođačke specifikacije za tekuće deterdžente za ručno pranje posuđa (»Službeni list SFRJ« broj 67/85).«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/08-04/48

Urbroj: 534-08-02-08-1

Zagreb, 10. prosinca 2008.

Ministar
mr. Darko Milinović, dr. med., v. r.

Pravilnik, NN 148/2008-4081
## Odluka o katastarskoj izmjeri na području Grada Hvara za dio katastarskih općina Brusje, Grablje i Svirče

### NN 148/2008 (19.12.2008.), Odluka o katastarskoj izmjeri na području Grada Hvara za dio katastarskih općina Brusje, Grablje i Svirče

DRŽAVNA GEODETSKA UPRAVA

4084

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU GRADA HVARA ZA DIJELOVE KATASTARSKIH OPĆINA BRUSJE, GRABLJE I SVIRČE

1. U svrhu izrade katastra nekretnina i obnove zemljišne knjige na području Grada Hvara za dijelove katastarskih općina Brusje, Grablje i Svirče provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geoprojekt d.o.o. Zagreb.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geoprojekt d.o.o. Zagreb ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake

4. Nositelji prava na zemljištima na području dijela katastarskih općina Brusje, Grablje i Svirče dužni su do 1. ožujka 2009. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području dijela katastarskih općina Brusje, Grablje i Svirče dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Split i tvrtka Geoprojekt d.o.o. Zagreb osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/08-04/01

Urbroj: 541-04-1/4-08-11

Zagreb, 1. prosinca 2008.

Ravnatelj
prof. dr. sc. Željko Bačić, v. r.

Odluka, NN 148/2008-4084
## Odluka o izmjeni Odluke o uvjetima za odobrenje unutardnevnoga kredita na osnovi zaloga vrijednosnih papira

### NN 150/2008 (22.12.2008.), Odluka o izmjeni Odluke o uvjetima za odobrenje unutardnevnoga kredita na osnovi zaloga vrijednosnih papira

HRVATSKA NARODNA BANKA

4112

Na temelju članka 11. stavaka 1. i 3. i članka 42. stavka 3. točke 5. Zakona o Hrvatskoj narodnoj banci (»Narodne novine«, br. 75/2008.) Savjet Hrvatske narodne banke na sjednici održanoj 17. prosinca 2008. donio je

ODLUKU

O IZMJENI ODLUKE O UVJETIMA ZA ODOBRENJE UNUTARDNEVNOGA KREDITA NA OSNOVI ZALOGA VRIJEDNOSNIH PAPIRA

I.

U točki IV. Odluke o uvjetima za odobrenje unutardnevnoga kredita na osnovi zaloga vrijednosnih papira (»Narodne novine«, br. 34/2005. i 142/2008.), u stavku 1. »90%« zamjenjuje se sa »50%«.

II.

Ova Odluka stupa na snagu danom objave u »Narodnim novinama«.

O. br. 724/2008.

Zagreb, 17. prosinca 2008.

Predsjednik savjeta
Hrvatske narodne banke
guverner
Hrvatske narodne banke
dr. sc. Željko Rohatinski, v. r.

Odluka, NN 150/2008-4112
## Pravilnik o izmjenama i dopunama Pravilnika o stručnim mjerilima i postupku izdavanja odobrenja za obavljanje djelatnosti kolektivnog ostvarivanja prava i o naknadama za rad vijeća stručnjaka

### NN 151/2008 (23.12.2008.), Pravilnik o izmjenama i dopunama Pravilnika o stručnim mjerilima i postupku izdavanja odobrenja za obavljanje djelatnosti kolektivnog ostvarivanja prava i o naknadama za rad vijeća stručnjaka

MINISTARSTVO GOSPODARSTVA, RADA I PODUZETNIŠTVA

4124

Na temelju članka 205. stavka 1. točke 1. Zakona o autorskom pravu i srodnim pravima (»Narodne novine« br. 167/03 i 79/07), ministar gospodarstva, rada i poduzetništva donosi

PRAVILNIK

O IZMJENAMA I DOPUNAMA PRAVILNIKA O STRUČNIM MJERILIMA I POSTUPKU IZDAVANJA ODOBRENJA ZA OBAVLJANJE DJELATNOSTI KOLEKTIVNOG OSTVARIVANJA PRAVA I O NAKNADAMA ZA RAD VIJEĆA STRUČNJAKA

Članak 1.

U Pravilniku o stručnim mjerilima i postupku izdavanja odobrenja za obavljanje djelatnosti kolektivnog ostvarivanja prava i o naknadama za rad vijeća stručnjaka (»Narodne novine« br. 72/04) u članku 7. dodaje se novi stavak 6. koji glasi:

»Isprave i dokumentaciju iz točaka od 1. do 5. stavka 1. ovoga članka, o kojima tijela državne uprave, tijela jedinica lokalne i područne samouprave ili pravne osobe koje imaju javne ovlasti vode službene očevidnike, Zavod će pribaviti po službenoj dužnosti«.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-01/08-01/304
Urbroj: 526-03-01-01/8-08-2
Zagreb, 8. prosinca 2008.

Potpredsjednik Vlade Republike Hrvatske i ministar gospodarstva, rada i poduzetništva
Damir Polančec, dipl. ing., v. r.

Pravilnik, NN 151/2008-4124
## Rješenje kojim se društvu Središnja depozitarna agencija d.d., Zagreb, odobrava Uputa Središnje depozitarne agencije za korištenje usluga prijeboja i namire

### NN 151/2008 (23.12.2008.), Rješenje kojim se društvu Središnja depozitarna agencija d.d., Zagreb, odobrava Uputa Središnje depozitarne agencije za korištenje usluga prijeboja i namire

HRVATSKA AGENCIJA ZA NADZOR FINANCIJSKIH USLUGA

4126

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 137. Zakona o tržištu vrijednosnih papira (»Narodne novine« br. 84/02 i 138/06), Uprava Hrvatske agencije za nadzor financijskih usluga, na zahtjev društva Središnja depozitarna agencija d.d. Zagreb, Heinzelova 62a, u predmetu odobrenja Upute Središnje depozitarne agencije za korištenje usluga prijeboja i namire, na sjednici održanoj 18. prosinca 2008. godine donijela je

RJEŠENJE

1. Društvu Središnja depozitarna agencija d.d. Zagreb, Heinzelova 62a, odobrava se Uputa Središnje depozitarne agencije za korištenje usluga prijeboja i namire.

2. Izrjeka ovog rješenja objavit će se u »Narodnim novinama«.

Klasa: UP/I-451-04/08-04/2

Urbroj: 326-111/08-2

Zagreb, 18. prosinca 2008.

Član Uprave
Ivica Letinić, v. r.

Rješenje, NN 151/2008-4126
## Rješenje kojim se društvu Središnja depozitarna agencija d.d., Zagreb, odobrava Cjenik Središnje depozitarne agencije

### NN 151/2008 (23.12.2008.), Rješenje kojim se društvu Središnja depozitarna agencija d.d., Zagreb, odobrava Cjenik Središnje depozitarne agencije

HRVATSKA AGENCIJA ZA NADZOR FINANCIJSKIH USLUGA

4127

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 137. Zakona o tržištu vrijednosnih papira (»Narodne novine« br. 84/02 i 138/06), Uprava Hrvatske agencije za nadzor financijskih usluga, na zahtjev društva Središnja depozitarna agencija d.d. Zagreb, Heinzelova 62a, u predmetu odobrenja Cjenika Središnje depozitarne agencije, na sjednici održanoj 18. prosinca 2008. godine donijela je

RJEŠENJE

1. Društvu Središnja depozitarna agencija d.d. Zagreb, Heinzelova 62a, odobrava se Cjenik Središnje depozitarne agencije.

2. Izrjeka ovog rješenja objavit će se u »Narodnim novinama«.

Klasa: UP/I-451-04/07-04/10

Urbroj: 326-111/08-4

Zagreb, 18. prosinca 2008.

Član Uprave
Ivica Letinić, v. r.

Rješenje, NN 151/2008-4127
## Rješenje kojim se Ivanu Klampflu daje odobrenje za obavljanje dužnosti člana uprave ovlaštenog društva CBB-Vrijednosnice d.o.o., Varaždin

### NN 151/2008 (23.12.2008.), Rješenje kojim se Ivanu Klampflu daje odobrenje za obavljanje dužnosti člana uprave ovlaštenog društva CBB-Vrijednosnice d.o.o., Varaždin

HRVATSKA AGENCIJA ZA NADZOR FINANCIJSKIH USLUGA

4128

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 40.b stavak 5. Zakona o tržištu vrijednosnih papira (»Narodne novine« br. 84/02 i 138/06), Uprava Hrvatske agencije za nadzor financijskih usluga, odlučujući o zahtjevu za izdavanje odobrenja za obavljanje dužnosti člana uprave ovlaštenog društva CBB-vrijednosnice d.o.o. Varaždin, Aleja kralja Zvonimira 1, na sjednici održanoj 18. prosinca 2008. godine donijela je

RJEŠENJE

1. Ivanu Klampflu iz Varaždina, D. Cesarića 56, rođenom 20. kolovoza 1973. godine, daje se odobrenje za obavljanje dužnosti člana uprave ovlaštenog društva CBB-vrijednosnice d.o.o. Varaždin, Aleja kralja Zvonimira 1.

2. Izrjeka ovog rješenja objavit će se u »Narodnim novinama«.

Klasa: UP/I-451-04/07-02/18

Urbroj: 326-111/08-5

Zagreb, 18. prosinca 2008.

Član Uprave
Ivica Letinić, v. r.

Rješenje, NN 151/2008-4128
## Rješenje kojim se društvu Plenus d.o.o. za zastupanje u osiguranju, Hrvatski Leskovac, daje dozvola za obavljanje poslova zastupanja u osiguranju

### NN 151/2008 (23.12.2008.), Rješenje kojim se društvu Plenus d.o.o. za zastupanje u osiguranju, Hrvatski Leskovac, daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

4131

Na temelju odredbi članka 15. stavak 1. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 252. stavak 2, članka 250. stavak 2, i članka 260. stavak 1. točka 1. Zakona o osiguranju (»Narodne novine« broj 151/05), Uprava Hrvatske agencije za nadzor financijskih usluga, odlučujući o zahtjevu Marlene Jadwige Plačko iz Zagreba, Siget 9, osnivača društva PLENUS d.o.o. za zastupanje u osiguranju, »u osnivanju«, Hrvatski Leskovac, Ulica Mirka Bedeka 79, za izdavanje dozvole za obavljanje poslova zastupanja u osiguranju, na sjednici održanoj 18. prosinca 2008. donijela je

RJEŠENJE

I. Društvu Plenus d.o.o. za zastupanje u osiguranju, Hrvatski Leskovac, Ulica Mirka Bedeka 79, daje se dozvola za obavljanje poslova zastupanja u osiguranju.

II. Društvo Plenus d.o.o. za zastupanje u osiguranju, Hrvatski Leskovac, Ulica Mirka Bedeka 79, dužno je poslove zastupanja u osiguranju obavljati kao isključivu djelatnost.

III. Društvo Plenus d.o.o. za zastupanje u osiguranju, Hrvatski Leskovac, Ulica Mirka Bedeka 79, dužno je u roku od tri dana od dana upisa u sudski registar dostaviti Hrvatskoj agenciji za nadzor financijskih usluga izvadak iz sudskog registra.

IV. Izreka ovog rješenja objavit će se u »Narodnim novinama«.

Klasa UP/I-453-02/08-37/52

Urbroj: 326-112-08-2

Zagreb, 18. prosinca 2008.

Član Uprave
Ivica Letinić, v. r.

Rješenje, NN 151/2008-4131
## Rješenje kojim se Bojanu Brozini daje odobrenje za obavljanje funkcije člana uprave društva PRO-Leasing d.o.o., Rijeka

### NN 151/2008 (23.12.2008.), Rješenje kojim se Bojanu Brozini daje odobrenje za obavljanje funkcije člana uprave društva PRO-Leasing d.o.o., Rijeka

HRVATSKA AGENCIJA ZA NADZOR FINANCIJSKIH USLUGA

4133

Na temelju odredbi članka 8. stavka 1. i članka 19. Zakona o Hrvatskoj agenciji za nadzor financijskih usluga (»Narodne novine« br: 140/05), te odredbe članka 21. Zakona o leasingu (»Narodne novine« br: 135/06), povodom zahtjeva Nadzornog odbora društva PRO-Leasing d.o.o., Rijeka, Prolaz Marije Krucifikse Kozulić 2, za izdavanje odobrenja za obavljanje funkcije člana uprave, Uprava Hrvatske agencije za nadzor financijskih usluga na sjednici održanoj 18. prosinca 2008. godine, donijela je

RJEŠENJE

I. Bojanu Brozini iz Rijeke, Žrtava fašizma 8, rođenom 31. kolovoza 1972. godine u Rijeci, daje se odobrenje za obavljanje funkcije člana uprave društva PRO-Leasing d.o.o., Rijeka, Prolaz Marije Krucifikse Kozulić 2, MBS: 080535721.

II. Izrjeka ovog Rješenja objavit će se u »Narodnim novinama«.

Klasa: UP/I-451-01/08-02/26

Urbroj: 326-114-08-6

Zagreb, 18. prosinca 2008.

Član Uprave
Ivica Letinić, v. r.

Rješenje, NN 151/2008-4133
## Odluka o najvišem postotku naknade banke skrbnika za 2009. godinu

### NN 151/2008 (23.12.2008.), Odluka o najvišem postotku naknade banke skrbnika za 2009. godinu

HRVATSKA AGENCIJA ZA NADZOR FINANCIJSKIH USLUGA

4135

Na temelju odredbi članka 15. točka 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), primjenom odredbe članka 85. stavka 2. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04 i 71/07), Hrvatska agencija za nadzor financijskih usluga na sjednici održanoj 18. prosinca 2008. godine donijela je

ODLUKU

O NAJVIŠEM POSTOTKU NAKNADE BANKE SKRBNIKA ZA 2009. GODINU

Članak 1.

Banka skrbnik, za poslove skrbništva u 2009. godini, ostvaruje pravo na naknadu od 0,1% godišnje od ukupne imovine mirovinskog fonda.

Članak 2.

Ova Odluka objavit će se u »Narodnim novinama«, a stupa na snagu 1. siječnja 2009.

Klasa: 011-02/08-04/24

Urbroj: 326-01-08-1

Zagreb, 18. prosinca 2008.

Član Uprave
Ivica Letinić, v. r.

Odluka, NN 151/2008-4135
## Odluka o najvišem postotku naknade za upravljanje obveznom mirovinskom društvu za 2009. godinu

### NN 151/2008 (23.12.2008.), Odluka o najvišem postotku naknade za upravljanje obveznom mirovinskom društvu za 2009. godinu

HRVATSKA AGENCIJA ZA NADZOR FINANCIJSKIH USLUGA

4136

Na temelju odredbi članka 15. točka 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), primjenom odredbe članka 60. stavka 1. točke 2. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04 i 71/07), Hrvatska agencija za nadzor financijskih usluga na sjednici održanoj 18. prosinca 2008. godine donijela je

ODLUKU

O NAJVIŠEM POSTOTKU NAKNADE ZA UPRAVLJANJE OBVEZNOM MIROVINSKOM DRUŠTVU ZA 2009. GODINU

Članak 1.

Radi pokrića troškova obveznog mirovinskog društva, obvezno mirovinsko društvo u 2009. godini ostvaruje pravo na naknadu za upravljanje odbitkom 0,8% godišnje od ukupne imovine mirovinskog fonda.

Članak 2.

Ova Odluka objavit će se u »Narodnim novinama«, a stupa na snagu 1. siječnja 2009.

Klasa: 011-02/08-04/23

Urbroj: 326-01-08-1

Zagreb, 18. prosinca 2008.

Član Uprave
Ivica Letinić, v. r.

Odluka, NN 151/2008-4136